CELEX: 62011CN0607
Language: sl
Date: 2011-11-28 00:00:00
Title: Zadeva C-607/11: Predlog za sprejetje predhodne odločbe, ki ga je vložilo High Court of Justice (Chancery Division) (Združeno kraljestvo) 28. novembra 2011 – ITV Broadcasting Limited in drugi proti TV Catch Up Limited

3.3.2012   
            
            
               SL
            
            
               Uradni list Evropske unije
            
            
               C 65/3
            
         Predlog za sprejetje predhodne odločbe, ki ga je vložilo High Court of Justice (Chancery Division) (Združeno kraljestvo) 28. novembra 2011 – ITV Broadcasting Limited in drugi proti TV Catch Up Limited
   (Zadeva C-607/11)
   2012/C 65/06
   Jezik postopka: angleščina
   
      Predložitveno sodišče
   
   High Court of Justice (Chancery Division)
   
      Stranke v postopku v glavni stvari
   
   
      Tožeče stranke: ITV Broadcasting Limited in drugi
   
      Tožena stranka: TV Catch Up Limited
   
      Vprašanja za predhodno odločanje
   
   Glede razlage Direktive 2001/29/ES (1) Evropskega parlamenta in Sveta z dne 22. maja 2001 o usklajevanju določenih vidikov avtorske in sorodnih pravic v informacijski družbi („Direktiva InfoSoc“):
   
               1.
            
            
               Ali se pravica dovoliti ali prepovedati „priobčenje njihovih del javnosti, po žici ali na brezžični način“ v členu 3(1) Direktive nanaša tudi na primere, ko:
               
                           (i)
                        
                        
                           avtorji dovolijo, da se njihova dela vključijo v prizemno prostodostopno televizijsko oddajanje, ki je namenjeno za sprejem na celotnem ozemlju države članice ali pa na geografsko omejenem področju znotraj države članice;
                        
                     
                           (ii)
                        
                        
                           tretji (to je organizacija, ki ni izvorni izdajatelj) zagotavlja storitve, v okviru katerih se lahko posamezni naročniki na ciljnem ozemlju sprejema, ki bi lahko na svojih domovih zakonito sprejeli oddajo prek televizijskega sprejemnika, priključijo na strežnik tretjega in sprejemajo vsebino oddaje po internetnem podatkovnem toku?
                        
                     
         Ali je za odgovor na vprašanja zgoraj bistvenega pomena, če:
   
               (a)
            
            
               strežnik tretjega omogoča zgolj „posamezno“ povezavo do vsakega naročnika, pri čemer vsak posamezni naročnik vzpostavi svojo internetno povezavo s strežnikom, vsak podatkovni paket, ki ga strežnik pošlje na internet, pa je naslovljen le na posameznega naročnika?
            
         
               (b)
            
            
               se storitve tretjega financirajo z oglaševanjem v obliki „pre-roll“ (to je po tem, ko se naročnik logira, ter do začetka prejemanja oddajane vsebine) ali „in-skin“ (to je v okviru okna naročnikove sprejemne naprave, na kateri je prikazan sprejeti program, vendar zunaj programske slike), vendar so izvorni oglasi, vključeni v oddajo, predstavljeni naročniku takrat, ko jih v predvajanje uvrsti izdajatelj?
            
         
               (c)
            
            
               vmesna organizacija:
               
                           (i)
                        
                        
                           zagotavlja alternativno storitev storitvi, ki jo zagotavlja izvorni izdajatelj, pri čemer je v neposredni konkurenci z izvornim izdajateljem pri gledalcih, ali
                        
                     
                           (ii)
                        
                        
                           deluje v neposredni konkurenci z izvornim izdajateljem za oglaševalske dobičke?
                        
                     
         
      (1)  UL L 167, str. 10.